CELEX: 32016D0203(01)
Language: sk
Date: 2016-02-02 00:00:00
Title: Rozhodnutie Komisie z 2. februára 2016 o určení lokalít, ktorým bola v roku 2015 priznaná značka „Európske dedičstvo“

3.2.2016   
            
            
               SK
            
            
               Úradný vestník Európskej únie
            
            
               C 40/3
            
         ROZHODNUTIE KOMISIE
   z 2. februára 2016
   o určení lokalít, ktorým bola v roku 2015 priznaná značka „Európske dedičstvo“
   (2016/C 40/03)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 1194/2011/EÚ zo 16. novembra 2011, ktorým sa ustanovuje akcia Európskej únie na podporu značky Európske dedičstvo (1), a najmä na jeho článok 14 ods. 1,
   keďže:
   
               (1)
            
            
               Európska skupina zaslala 2. decembra 2015 Komisii svoju správu týkajúcu sa procesu výberu lokalít na pridelenie značky „Európske dedičstvo“ v roku 2015. Na základe týchto odporúčaní by Komisia mala určiť lokality, ktorým sa má táto značka prideliť.
            
         
               (2)
            
            
               V súlade s článkom 15 rozhodnutia č. 1194/2011/EÚ by sa každá lokalita, ktorej sa značka pridelila, mala pravidelne monitorovať s cieľom zabezpečiť, aby naďalej spĺňala kritériá a bola v súlade s projektom a pracovným plánom predloženým v žiadosti o výber,
            
         ROZHODLA TAKTO:
   Jediný článok
   Značka „Európske dedičstvo“ sa prideľuje Nálezisku pravekých neandertálskych fosílií a múzeu v Krapine (Chorvátsko), areálu Přemyslovského hradu a Arcidiecéznemu múzeu v Olomouci (Česká republika), mysu Sagres (Portugalsko), cisárskemu palácu Hofburg (Rakúsko), historickému areálu Univerzity v Tartu (Estónsko), Hudobnej akadémii Ferenca Liszta (Maďarsko), Svetovému palácu Mundaneum (Belgicko), Cintorínu východného frontu I. svetovej vojny č. 123 (Poľsko) a Európskej štvrti v Štrasburgu (Francúzsko).
   
      V Bruseli 2. februára 2016
      
         
            Za Komisiu
         
         Tibor NAVRACSICS
         
            člen Komisie
         
      
   
   
      (1)  Ú. v. EÚ L 303, 22.11.2011, s. 1.